બીજી વાત તો એવી છે કે લોકો ટેલિવિઝન કન્ટેન્ટથી જ કંટાળી રહ્યા છે. ટેલિવિઝન પર એક જ પ્રકારની ચીલાચાલુ ટીવી સિરિયલ્સ, શોઝ અને નાચવા-ગાવાના ટેલેન્ટ શોઝ આવી રહ્યા છે. લોકોનો ટેસ્ટ બદલાયો છે. હવે લોકો પાસે ટીવીને ટક્કર મારે એવા ઓનલાઇન સ્ટ્રીમિંગ પ્લેટફોર્મ અવેલેબલ છે,જેના દર્શકોની સંખ્યા કૂદકે ને ભૂસકે વધી રહી છે. ટેલિવિઝનવાળાઓને ચિંતા છે કે નવી પરિસ્થિતિમાં પોતાને કેવી રીતે ટકાવી રાખવા?